Is alles God?(Panteïsme) - www.bybelkennis.co.za
Is alles God? (Panteïsme)
Daar is mense wat glo dat god alles is en dat alles god is.
Die hele skepping, plante, bome, diere, ja, alles is god. Amper soos ink water heeltemal kleur, is god alles. Sulke mense glo dan gewoonlik nie aan ŉ persoonlike god of ŉ god wat dinge geskep of gemaak het nie. As god alles is, kan hy tog nie alles gemaak het nie – hy kon homself tog nie gemaak het nie. Boonop kan jy hom nie van die aarde en aardse dinge losmaak nie. Hy is die aardse dinge. Daarom is elke mens ook ŉ stukkie god. As jy dan alles bymekaar gaan sit, kry jy god.
Die soort geloof trek ŉ streep deur feitlik alles wat die Bybel ons van God vertel. Hy is ŉ persoonlike God wat alles gemaak het. Hy is nie deel van die skepping nie (net soos klei nie deel van die pottebakker is nie), maar sorg en onderhou die skepping. Hy is nie deel van die skepping nie, maar hou dit in sy hand. En wat mense betref, staan Hy in ŉ besondere verhouding met hulle, sonder om die mense te “word”, soos die panteïste sê.
by Mitch Kalp · Published 01/01/2011 · Last modified 28/09/2014